CELEX: 32004D0624
Language: sl
Date: 2004-08-19 00:00:00
Title: 2004/624/ES: Odločba Komisije z dne 19. avgusta 2004 o spremembi Odločbe 1999/815/ES o ukrepih, ki prepovedujejo dajanje na trg igrače in predmete za nego otrok, namenjene za to, da jih dajejo v usta otroci, mlajši od treh let, in izdelane iz mehkega PVC, vsebujočega nekatere ftalate (notificirano pod dokumentarno številko K(2004) 3071)(Besedilo velja za EGP)

31.8.2004   
            
            
               SL
            
            
               Uradni list Evropske unije
            
            
               L 280/34
            
         
      ODLOČBA KOMISIJE
   
   z dne 19. avgusta 2004
   o spremembi Odločbe 1999/815/ES o ukrepih, ki prepovedujejo dajanje na trg igrače in predmete za nego otrok, namenjene za to, da jih dajejo v usta otroci, mlajši od treh let, in izdelane iz mehkega PVC, vsebujočega nekatere ftalate
   (notificirano pod dokumentarno številko K(2004) 3071)
   (Besedilo velja za EGP)
   (2004/624/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Evropskega parlamenta in Sveta 2001/95/ES z dne 3. decembra 2001 o splošni varnosti izdelkov (1), in zlasti člena 13(2) Direktive,
   ob upoštevanju naslednjega:
   
               (1)
            
            
               Komisija je 7. decembra 1999 sprejela Odločbo 1999/815/ES (2) na podlagi člena 9 Direktive 92/59/EGS (3), s katero se zahteva, da države članice prepovejo dajanje na trg igrače in predmete za nego otrok, namenjene za to, da jih dajejo v usta otroci, mlajši od treh let, in izdelane iz mehkega PVC, vsebujočega eno ali več snovi diizononil ftalat (DINP), di(2-etilheksil) ftalat (DEHP), dibutil ftalat (DBP), diizodecil ftalat (DIDP), di-n-oktil ftalat (DNOP) in butilbenzil ftalat (BBP).
            
         
               (2)
            
            
               Veljavnost Odločbe 1999/815/ES je bila omejena na tri mesece v skladu z določbo člena 11(2) Direktive 92/59/EGS. Zato bi morala Odločba prenehati veljati 8. marca 2000.
            
         
               (3)
            
            
               Pri sprejemanju Odločbe 1999/815/ES je bilo po potrebi predvideno podaljšanje njene veljavnosti. Veljavnost ukrepov, sprejetih z Odločbo 1999/815/ES, je bila z več odločbami podaljšana vsakič za dodatno obdobje treh mesecev, nazadnje za dodatno obdobje šestih mesecev, ki se zdaj izteče 20. avgusta 2004.
            
         
               (4)
            
            
               Na podlagi Uredbe Sveta (EGS) št. 793/93 z dne 23. marca 1993 o oceni in nadzoru tveganja, ki ga predstavljajo obstoječe snovi (4), je prišlo do pomembnega razvoja pri validaciji preskusnih metod migracije ftalatov, oceni varnosti nadomestnih snovi in celostni oceni tveganja teh ftalatov. Parlament in Svet preučujeta trajne ukrepe za obravnavanje tveganj, ki jih predstavljajo zadevni izdelki, vendar je za posvet o zadevi potrebno več časa, zlasti zato, da se upoštevajo vsa nova znanstvena spoznanja.
            
         
               (5)
            
            
               Do sprejetja trajnih ukrepov Parlamenta in Sveta in za zagotovitev ciljev Odločbe 1999/815/ES in njenih podaljšanj je treba ohraniti prepoved dajanja zadevnih izdelkov na trg.
            
         
               (6)
            
            
               Nekatere države članice Odločbo 1999/815/ES izvajajo z ukrepi, ki so se uporabljali do 20. avgusta 2004. Zato je treba zagotoviti podaljšanje veljavnosti teh ukrepov.
            
         
               (7)
            
            
               Zato je treba podaljšati veljavnost Odločbe 1999/815/ES, da bi se zagotovilo, da vse države članice vzdržujejo prepoved, predvideno s to odločbo.
            
         
               (8)
            
            
               Člen 13(2) Direktive 2001/95/ES, ki je razveljavil in nadomestil Direktivo 92/59/ES z dne 15. januarja 2004, navaja, da veljajo odločbe Komisije, s katerimi se zahteva, da države članice sprejmejo ukrepe za preprečitev resnih tveganj, ki jih predstavljajo nekateri izdelki, za obdobja, ki niso daljša od enega leta, in se lahko potrdijo za dodatna obdobja, od katerih nobeno ni daljše od enega leta. Odločbo 1999/815/ES je primerno podaljšati za obdobje treh mesecev, da bi se omogočilo dovolj časa za napredovanje trajnih ukrepov iz uvodne navedbe (4) in hkrati zagotovilo možnost pravočasne ponovne preučitve veljavnosti Odločbe.
            
         
               (9)
            
            
               Ukrepi, predvideni s to odločbo, so v skladu z mnenjem odbora, ustanovljenega v skladu s členom 15 Direktive 2001/95/ES –
            
         SPREJELA NASLEDNJO ODLOČBO:
   Člen 1
   V členu 5 Odločbe 1999/815/ES se besede „20. avgusta 2004“ nadomestijo z besedami „20. novembra 2004“.
   Člen 2
   Države članice nemudoma sprejmejo potrebne ukrepe za uskladitev s to odločbo in objavo navedenih ukrepov. O tem nemudoma obvestijo Komisijo.
   Člen 3
   Ta odločba je naslovljena na države članice.
   
      V Bruslju, 19. avgusta 2004
      
         
            Za Komisijo
         
         David BYRNE
         
         
            Član Komisije
         
      
   
   
      (1)  UL L 11, 15.1.2002, str. 4.
   
      (2)  UL L 315, 9.12.1999, str. 46. Odločba, nazadnje spremenjena z Odločbo 2004/178/ES (UL L 55, 24.2.2004, str. 66).
   
      (3)  UL L 228, 11.8.1992, str. 24. Direktiva, spremenjena z Uredbo Evropskega parlamenta in Sveta (ES) št. 1882/2003 (UL L 284, 31.10.2003, str. 1).
   
      (4)  UL L 84, 5.4.1993, str. 1. Uredba, spremenjena z Uredbo (ES) št. 1882/2003.